作者：曹勋
词牌/韵律：法曲遍第一・法曲

paragraphs: 丽景早春时。
正花漏初迟。
东君出震，太和应物，恍惚中立丹基。
天风卦成随象，记合成□□□□□□□必相契。
三千六百火候，密运精微。
蒸入肌肤，嫩红潮颊，自然旧容生辉。
情志。
鄙凡尘，瑶圃满眼，都看桃李。
晴云万叠开异色。
灵光湛湛增秀逸。
与道合。
真境丹房，随时沐浴，亦向朝夕。